SYNEX ย้ำความมั่นใจลูกค้า “หัวเว่ย” เจอปัญหาคืนเงินทันที พร้อมประกันพิเศษนาน 2 ปี
SYNEX ย้ำความมั่นใจลูกค้า “หัวเว่ย” เจอปัญหาคืนเงินทันที พร้อมประกันพิเศษนาน 2 ปี
SYNEX ย้ำความมั่นใจลูกค้า “หัวเว่ย” เจอปัญหาคืนเงินทันที พร้อมประกันพิเศษนาน 2 ปี
13 มิ.ย. 2562

บริษัท ซินเน็ค (ประเทศไทย) จำกัด (มหาชน) หรือ SYNEX เปิดเผยว่า บริษัทในฐานะผู้นำเข้าและจัดจำหน่ายสินค้าเทคโนโลยีชั้นนำระดับโลกหลากหลายประเภท ตอกย้ำความมั่นใจให้กับผู้บริโภคที่ให้ความไว้วางใจในผลิตภัณฑ์ และการบริการหลังการขายภายใต้สัญลักษณ์รับประกัน Trusted by Synnex มาโดยตลอด ส่งโปรแกรม “การรับประกันพิเศษ” ผลิตภัณฑ์หัวเว่ย ตอบแทนลูกค้าคนสำคัญ
โดยยินดีคืนเงินเต็มจำนวนทันทีสำหรับลูกค้าที่ซื้อผลิตภัณฑ์หัวเว่ยเครื่องใหม่ ตั้งแต่วันที่ 12 มิถุนายน – 1 กันยายน 2562 นี้  หากพบว่าไม่สามารถใช้งานแอปพลิเคชันชั้นนำได้อย่างปกติ อาทิ Google Play, Gmail, Google Map, Google Gallery, Chrome, YouTube, Facebook, Instagram และ Whatsapp โดยไม่ได้เกิดจาก Bug ของซอฟแวร์ การยกเลิก หรือหยุดการสนับสนุนของผู้ให้บริการแอปพลิเคชันสำหรับอุปกรณ์จากทุกยี่ห้อ สามารถนำเครื่องมารับเงินคืนได้เต็มจำนวนจากร้านค้าตัวแทนจำหน่าย ในระยะเวลาการรับประกันนาน 2 ปีเต็มนับจากวันที่ซื้อ
พร้อมยืนยันความมั่นใจสมาร์ทโฟนหัวเว่ยทุกรุ่น ยังสามารถใช้งานแอปพลิเคชันชั้นนำได้ตามปกติ หรือลูกค้าสามารถนำเครื่องปัจจุบันเข้ามาตรวจสอบการใช้งานได้ที่ศูนย์บริการหัวเว่ย และซินเน็คฯ ทุกสาขาทั่วประเทศ